Ribe Stifts Adresseaviser, 1844-11-29
"Kieler Correspondenzblatt meddeler en Petition, som er indgiven til den holstenske Stænderforsamling af 99 af Kiels Jndvaanere om "at varetage Hertugdømmernes Rettigheder i Anledning af det Ussingske Andragende om Statseenheden og Arvefølgen." Den er naturligviis skarp mod de Roeskildske Stænder, hvis Fremfærd betegnes som et Statsgreb, som en Prøve paa, at raade Kongen til Vilkaarlighed, til at bøie Retten", o. s. v., men endnu skarpere er der taget fat paa den kongl. Kommissarius, hvis "Ord og Opførsel ved denne Leilighed Petenterne vente, at Hs. Majestæt vil misbillige, og man lader ham høre, at han i Viborg har sagt Et i Roeskilde et Andet. Hs. Excellence maa nu høste Frugterne. af sine bestandige Tvivl, af sine besynderlige Yttringer om, hvad han har hørt af diverse Velunderrettede." Dette Aktstykke, der er underskrevet af flere Kieler Professorer med Etatsraad Falck i Spidsen, er et mærkeligt Beviis paa, hvorledes Mænd, om hvis personlige Retskaffenhed der ikke kan være fjerneste Anledning til at tvivle, kunne, naar de ere hildede af politiske Fordomme, lade sig forlede til en Fremgangsmaade, som man i det private Liv vilde betegne som ligefrem uredelig. J den korte Udvikling af Hertugdømmernes Etatsret, som Petitionen indeholder, hedder det nemlig med Hensyn til Slesvig: "J Patentet af 22. August 1721 erklærer Kong Frederik IV. og da Vi som en Følge deraf (nemlig som en Følge af Hertugen af Gottorps fjendtlige Opførsel) have besluttet at forene samme Andeel (den Gottorpske) med Vor", og i Hyldingseden hedder det: "Efterat Deres kongelige Majestæt til Danmark og Norge, o. s. v. ifølge Sammes under Dato Gottorp den 22. August 1721, udstædte Patent har fundet for godt at forene den forhenværende fyrstelige Andeel af Hertugdømmet Slesvig med Sin og atter at inforporere den for evigt under Sammes Krone som et gammelt ved Tidernes Uretfærdighed afrevet Stykke, o. s. v. Disse Citater, have Petenterne fundet for godt at rive ud af Sammenhængen for derved at begrunde deres Anskuelser, om Hertugdømmernes Statsret; men de have ikke været ærlige nok til at anføre, at det foran i det selv samme Patent af 22. August 1721 hedder: Vi ere blevne foranledigede til atter at tage Hertug Carl Frederiks til Holsteens havte Andeel i Hertugdømmet Slesvig i Besiddelse, som en i besværlige Tider uretmæssigviis fra Kronen Danmark afreven Pertinens, hvorved den ovenciteerte Passus og Jnforporationen faaer en ganske anden Betydning, end Petenterne ville lægge deri. Ligeledes have de glemt, at Hyldingseden udtrykkelig lyder paa "at erkjende og hylde Deres konglige Majestæt til Danmark og Norge (ikke Hertugen til Slesvig, endnu mindre Hertugen til Slesvig=Holsteen) saavelsom ogsaa Sammes kongelige Arvefølgere overeensstemmende med Kongelovens Jndhold." Dette ere tydelige Ord, som man ikke bortraisonnerer ved jesuitiske Fortolkninger, og en af de Mænd, der have underskrevet Petitionen, Etatsraad Falck, har tidligere, saavelsom alle andre ældre slesvig-holsteenske Publicister, erkjendt, at Kongelovens Arvefølge var bindende for Hertugdømmet Slesvig. Nu har rigtignok denne Mand, for hvem "das Recht, gaaer overAlt, forandret sine Tanker. (O. L. A.)